钦定古今图书集成/历象汇编/庶征典/第174卷 > 《田家五行》 > 唐
## 钦定古今图书集成/历象汇编/庶征典/第174卷 > 《田家五行》 > 唐

### 高祖武德三年夜闻犬曍不见犬按唐书高祖本纪不载 按五行志武德三年突厥处罗可汗将入寇夜闻犬群曍而不见犬

### 中宗嗣圣 年狗生子无首

按《唐书武后本纪》不载。　按《五行志》，“武后初，酷吏丘
神𪟝家狗生子，皆无首。当项有孔如口，昼夜鸣吠，俄
失所在。”

嗣圣十四年。〈即武后神功元年〉《犬生》两首。

按《唐书武后本纪》。不载。　按《五行志》。神功元年。安国
献两首犬。首多者上不一也。

### 德宗贞元七年犬乳犊

按《唐书德宗本纪》不载。　按《五行志》。贞元七年。“赵州
柏乡民李崇贞家黄犬乳犊。”

### 武宗会昌三年狗生角

按《唐书武宗本纪》不载。　按《五行志》，“会昌三年，定州
深泽令家狗生角。”

### 宣宗大中 年狗生角

按《唐书宣宗本纪》不载。　按《文献通考》，大中初，狗生
角。京房曰：“执政失将害之应。”又曰：“君子危陷，则狗生
角。”

### 懿宗咸通 年狗不能吠

按：《唐书懿宗本纪》不载。　按《五行志》：“咸通中，会稽有
狗生而不能吠，击之无声。狗职吠以守御，其不能者，
象镇守者不能御寇之兆。”成汭为京南节度使，城中
犬皆夜吠，日者向隐以为城郭将丘墟。

### 僖宗中和二年秋丹徒狗与彘交

按《唐书僖宗本纪》不载。　按《五行志》云云。

按《文献通考》：占曰：“诸侯有谋害国者。”